**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS SOCIALINIŲ PASLAUGŲ CENTRO**

**GLOBOS CENTRUI SKIRIAMO APMOKĖJIMO UŽ BUDINČIŲ GLOBOTOJŲ, GLOBĖJŲ (RŪPINTOJŲ), ŠEIMYNOS DALYVIŲ LAIKINO ATOKVĖPIO PASLAUGĄ NUSTATYMO**

2022 m. lapkričio 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 37 punktu, Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“, patvirtinto Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo 6, 9.11, 48, 54, 55, 57 ir 65 punktais, ir atsižvelgiant į gautą Plungės socialinių paslaugų centro 2022 m. lapkričio 3 d. raštą Nr. S-1523(1.19) „Dėl laikino atokvėpio tvarkos finansinės dalies patvirtinimo“, Plungės rajono savivaldybės taryba nusprendžia:

1. Nustatyti, kad:

1.1. budinčio globotojo, globėjo (rūpintojo), šeimynos dalyvio atlygis už faktiškai prižiūrimą vaiką (-us) laikino atokvėpio metu yra viena minimali mėnesinė alga (toliau – MMA) per mėnesį, mokama proporcingai suteikto laikino atokvėpio dienų skaičiui;

1.2. budinčiam globotojui minimali mėnesinė alga mokama ir tada, kai jam teikiama laikino atokvėpio paslauga;

1.3. budinčio globotojo, globėjo (rūpintojo), šeimynos dalyvio atlygis tuo laikotarpiu, kai vaikas (-ai) perduotas (-i) prižiūrėti, teikiant laikiną atokvėpį per mėnesį už kiekvieną faktiškai prižiūrimą vaiką yra mokama:

1.3.1. kai vaikui virš 3 metų – po 1,0 MMA dydžio per mėnesį proporcingai suteikto laikino atokvėpio dienų skaičiui;

1.3.2. kai vaikui iki 3 metų – po 1,5 MMA dydžio per mėnesį proporcingai suteikto laikino atokvėpio dienų skaičiui;

1.3.3. vaikas su vidutine ar sunkia negalia – po 2,0 MMA dydžio per mėnesį, proporcingai suteikto laikino atokvėpio dienų skaičiui.

2. Pavesti Plungės rajono savivaldybės administracijos direktoriui patvirtinti laikino atokvėpio paslaugų budinčiam globotojui, globėjui (rūpintojui), šeimynai teikimo Plungės socialinių paslaugų centro Globos centre tvarkos aprašą.

3. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS SOCIALINIŲ PASLAUGŲ CENTRO**  **GLOBOS CENTRUI SKIRIAMO APMOKĖJIMO UŽ BUDINČIŲ GLOBOTOJŲ, GLOBĖJŲ (RŪPINTOJŲ), ŠEIMYNOS DALYVIŲ LAIKINO ATOKVĖPIO PASLAUGĄ NUSTATYMO“** |
| 2022 m. lapkričio 8 d.  Plungė |

**1. Parengto teisės akto projekto tikslai, uždaviniai, problemos esmė.** Projekto tikslas – patvirtinti laikino atokvėpio paslaugų budinčiam globotojui, globėjui (rūpintojui), šeimynos dalyviui skiriamo apmokėjimo tvarką.

**2. Kaip šiuo metu yra sprendžiami projekte aptarti klausimai.** Laikino atokvėpio paslaugos budinčiam globotojui, globėjui (rūpintojui), šeimynos dalyviui iki šiol nebuvo teikiamos.

**3. Kodėl būtina priimti sprendimą, kokių pozityvių rezultatų laukiama.** Šiuo metu Plungės socialinių paslaugų centras yra sudaręs Tarpusavio bendradarbiavimo ir paslaugų teikimo sutartis su dviem budinčiomis globotojomis. Vienos iš jų šeimoje apgyvendintos trys paauglės, reikalaujančios nuolatinio intensyvaus darbo su jomis. Budinčiam globotojui laikino atokvėpio paslauga (iki 1 mėnesio trukmės) suteikiama kartą per kalendorinius metus – toks laikas šiuo metu yra suėjęs. Artimiausiu metu budintis globotojas turi teisę prašyti laikino atokvėpio paslaugos. Tuo tikslu reikalinga nustatyti Plungės socialinių paslaugų centro globos centrui skiriamo už budinčių globotojų, globėjų (rūpintojų), šeimynos dalyvių laikino atokvėpio paslaugų apmokėjimą.

Plungės rajono savivaldybės administracijos direktoriui reikia patvirtinti laikino atokvėpio paslaugų budinčiam globotojui, globėjui (rūpintojui), šeimynai teikimo Plungės socialinių paslaugų centro Globos centre tvarkos aprašą.

**4. Siūlomos teisinio reguliavimo nuostatos.** Sprendimo projektas parengtas vadovaujantis Lietuvos Respublikos socialinių paslaugų įstatymu, Lietuvos Respublikos vaiko teisių apsaugos pagrindų įstatymu, Vaiko globos (rūpybos) organizavimo nuostatomis, patvirtintomis Lietuvos Respublikos Vyriausybės 2022 m. birželio 29 d. įsakymu Nr. 56 „Dėl Vaiko globos (rūpybos) nuostatų patvirtinimo“, Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ (toliau – Globos centro tvarkos aprašas), Lietuvos Respublikos išmokų vaikams įstatymu, Lietuvos Respublikos šeimynų įstatymu.

**5. Pateikti skaičiavimus, išlaidų sąmatas, nurodyti finansavimo šaltinius.** Lėšos, reikalingos budinčio globotojo atlygiui laikino atokvėpio metu, vieno vaiko **mėnesio laikotarpio** laikinai priežiūrai, kai:

|  |  |  |  |  |
| --- | --- | --- | --- | --- |
| **Skaičiuojama 2023 m. išmokų dydžiais, Eur** | | | | |
|  | | | Viso: | **Paros kaina** (:30) |
| Vaikas **virš** 3 metų amžiaus | 1 MMA (Atlygis, mokamas nepriklausomai nuo laikinai prižiūrimų vaikų skaičiaus – **840**). | 1 MMA (**840**) | **1 680** | **56** |
| Vaikas **iki** 3 metų amžiaus | 1,5 MMA (**1 260**) | **2 100** | **70** |
| Vaikas **su** vidutine ar sunkia negalia | 2 MMA (**1 680**) | **2 520** | **84** |

Virš 3 metų – 1 MMA (Atlygis, mokamas nepriklausomai nuo laikinai prižiūrimų vaikų skaičiaus – 840 Eur) +1 MMA (840) = 1 680 Eur;

Iki 3 metų – 1 MMA (Atlygis, mokamas nepriklausomai nuo laikinai prižiūrimų vaikų skaičiaus – 840 Eur) + 1,5 MMA (1 260) = 2 100 Eur;

Su vidutine ar sunkia negalia – 1 MMA (Atlygis, mokamas nepriklausomai nuo laikinai prižiūrimų vaikų skaičiaus – 840 Eur) +2 MMA (1 680) = 2 520 Eur.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Nėra.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Plungės rajono savivaldybės administracijos Socialinės paramos skyriaus iniciatyva, prieš tai suderinus su Plungės socialinių paslaugų centru.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Priimtą ir patvirtintą sprendimą išsiųsti Plungės socialinių paslaugų centrui. Taip pat sprendimą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta ir kita).

Sprendimo projektas neprieštarauja galiojantiems teisės aktams.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėja **\_\_\_\_\_\_\_\_\_\_\_\_\_\_\_\_\_** Jolanta Puidokienė

(pareigos) (parašas) (vardas, pavardė)